OzLabs/hebrew-wiki-articles huggingface dataset:
תאונת אי שלושת המילין

התחנה באי שלושת המילין
תאונת אי שלושת המילין היא תאונה גרעינית שהתרחשה ב-28 במרץ 1979 וגרמה להתכת הליבה של כור גרעיני באי שלושת המילין, פנסילבניה, ארצות הברית.

==התאונה==
תחנת הכוח הגרעינית באי שלושת המילין הכילה שני כורים. בעת התאונה היה הכור הראשון מושבת עקב תדלוק. בשעה 4:00, מסיבה שאינה ידועה, כשלה מערכת הקירור המשנית של הכור השני. עקב כך התפתח עומס החום שגרר להפסקת פעולת הטורבינה, הגנרטור, ולבסוף הכור. כתוצאה מכך, הלחץ במערכת הראשית החל לעלות.

בכור היה קיים שסתום שאמור היה להיפתח בעת עליית לחץ ולהיסגר לאחר ירידתו. עם עליית הלחץ במערכת, השסתום נפתח, אך בשל תקלה לא נסגר כשהלחץ ירד. במהרה הלחץ במערכת החל לרדת, ובעקבותיו החלו לצאת האדים שבמערכת הראשית. יציאת האדים דרך השסתום הפתוח גרמה לחיישן לדווח לחדר הבקרה כי המערכת מלאה במים, אף על פי שהיא הלכה והתרוקנה מהם. כתוצאה מכך, כיבה המפעיל בחדר הבקרה את מערכת קירור החירום והפסיק את הזרמת המים למערכת. בהיעדר מים מקררים הטמפרטורה בליבת הכור עלתה עוד יותר, וכ-130 דקות לאחר הכשל הראשוני, כיפת הכור התפוצצה ויסודות רדיואקטיביים השתחררו למערכת.

בינתיים המפעילים בחדר הבקרה החליפו משמרות. המפעילים החדשים שמו לב לחום החריג, וסגרו את השסתום, לאחר שיותר מ-120 אלף ליטר מים דלפו מהמערכת. כ-165 דקות לאחר תחילת האירוע הגיעו המים המזוהמים לגלאים, ואזעקה נשמעה. בזמן זה רמת הרדיואקטיביות הייתה גבוהה פי 300 מהמצופה. שבע שעות לאחר מכן, הוחל בהזרמת מים למערכת, אך רק כעבור 9 שעות נוספות, החום בכור החל לרדת. חלקים גדולים בכור הותכו. בשבועות הבאים שוחררו כמויות גדולות של גזים רדיואקטיביים לאטמוספירה, אך רק כמות קטנה מהם הייתה יוד-131, המסוכן לבריאות. לפי דיווחים רשמיים של סוכנויות ממשל בארצות הברית, התאונה לא גרמה למקרי מוות או לפציעות.

==לקחים מהתאונה==
בעקבות התאונה הופקה שורת לקחים, בראש ובראשונה כאלה הקשורים לטעויות אנוש בעת לחץ. מערכת החירום בכור עבדה, אך עקב טעות של המפעיל בחדר הבקרה היא כובתה, דבר שאפשר לתאונה לקרות. בנוסף הופקו לקחים הנוגעים לתפעול הכור ולשינויים טכנולוגיים שייושמו בכורים בתחנות כוח גרעיניות העתידות לקום. עם זאת, מאז התאונה כמעט לא הוקמו תחנות כוח גרעיניות נוספות בארצות הברית, למעט אלו שבנייתן החלה טרם התאונה.

==בתרבות==
*"הסינדרום הסיני" - סרט שיצא לאקרנים 12 יום לפני התאונה ומתאר אירוע בדיוני של תאונה והתכת ליבת כור גרעיני בפנסילבניה. סמיכות הזמנים והדמיון בין התסריט לתאונה הובילו להצלחת הסרט ולהפיכתו לשובר קופות.
*מיני סדרה "Meltdown: Three Mile Island" שמתעדת את רגעי התאונה והשלכותיה. הופקה על ידי נטפליקס.
*האי והתאונה מוזכרים לקראת סוף הספר הבדיוני של אייזק אסימוב "רובוטים ואימפריה" כמקום רדיואקטיבי גם לאחר כאלף שנים.

==קישורים חיצוניים==

*
*[https://www.kan.org.il/Podcast/item.aspx?pid=14377 ״טעות גרעינית״] - על התאונה באי שלושת המיילים בפודקאסט [https://www.kan.org.il/podcast/program.aspx/?progId=2019 ״מינהר הזמן״], ״כאן״, תאגיד השידור הישראלי

קטגוריה:ארצות הברית: תאונות גרעיניות
קטגוריה:תחנות כוח גרעיניות
קטגוריה:1979 בארצות הברית
קטגוריה:פנסילבניה: היסטוריה
קטגוריה:ארצות הברית: אנרגיה
קטגוריה:אסונות מעשה ידי אדם בארצות הברית

de:Kernkraftwerk Three Mile Island#Der Unfall vom 28. März 1979
בינת ג'בייל

בינת ג'בייל (בערבית: بنت جبيل, בתעתיק מדויק: בִּנְת גְּ’בֶּיל. בתרגום לעברית: בת ההר) היא העיר השנייה בגודלה במחוז א-נבטיה בדרום לבנון (אחרי בירת המחוז, העיר א-נבטיה), מהווה את בירת נפת בינת ג'בייל במחוז א-נבטיה.

העיר ממוקמת על גבעה הצופה על בקעת רמיש ליד הגבול הדרומי של לבנון עם ישראל, בגובה 770 מטר מעל פני הים. מתגוררים בה כ־30,000 תושבים, שיעים ברובם. קיימת מחלוקת לגבי מקור שמה: יש הטוענים כי השם ניתן על ידי שבטים תימניים שהתיישבו במקום ונתנו למקום שם המזכיר שמות של ערים תימניות, אחרים טוענים כי שם העיר מלמד על זיקה ליישוב גבל הממוקם כ־42 ק"מ צפונית לביירות.

== היסטוריה ==

בשנת 1870 ביקר בבינת ג'בייל המטייל והחוקר הצרפתי ויקטור גרן וכתב: .<ref></ref>

=== המאה ה-20 ===
ב־1972 כבשה ישראל את בינת ג'בייל במסגרת מבצע "קלחת 4", שנועד להרחיק את מחבלי אש"ף מגבול ישראל. ב-1978 כבשה ישראל שוב את העיירה במסגרת מבצע ליטני, ומאז ועד מאי 2000 הייתה העיירה בשליטת צבא דרום לבנון (צד"ל), ובה שכנו מפקדות החטיבה המערבית ביחידת הקישור ללבנון והחטיבה המערבית של צד"ל. במהלך תקופה זאת עבדו רבים מתושבי העיירה בישראל במסגרת תוכנית "הגדר הטובה", והוקמו שם תשתיות שונות, ביניהן מרפאה אזרחית.

מוצב "בינת ג'בייל" מוקם בפאתי העיירה לכיוון צפון, ובו שכנה מפקדת החטיבה המערבית של יחידת הקישור ללבנון. מצפון לו שכנה מפקדת צד"ל, ובה ישב, בין השאר, הגנרל אנטואן לאחד, מפקד צבא דרום לבנון.

בניגוד לחלק מן המוצבים האחרים של צה"ל, במוצב זה פעלו במשותף חיילי צה"ל עם אנשי צד"ל, אשר נהגו להגיע עם בוקר אל המוצב לצורך פעילות טכנית. ביניהם פעל במקום איש צד"ל אשר כונה בשם "אבו עבדאללה" וחיילים רבים התייחסו אליו כאל "שק"ם" מוזל, לעומת השק"ם הצה"לי שפעל במקום.

פעילותם השוטפת של החיילים במוצב הייתה באבטחת האזור המצוי בגזרת רכס "הסילבסטר", בין שקיף א-נימל לבין מוצב צד"ל "ברעשית", הממוקמים על הקו האדום בלבנון והיישובים הפזורים באזור.

=== המאה ה-21 ===
במאי 2000, לפני הנסיגה מלבנון, הפכה העיירה למובלעת בשליטת צה"ל, ובליל 23 במאי 2000 נסוג צה"ל מהעיירה. לאחר נסיגת צה"ל נכנס חזבאללה לעיירה, וחסן נסראללה נשא שם נאום ניצחון שנודע כנאום "קורי העכביש".
מרכז בינת ג'בייל לאחר מלחמת לבנון השנייה.
במהלך מלחמת לבנון השנייה התנהלו בעיירה קרבות קשים בין צה"ל לחזבאללה, וכתוצאה מהם נגרם בעיירה הרס רב. מבצע כיבוש העיירה כונה "מבצע קורי פלדה 2". בקרב העיקרי, שכונה קרב בינת ג'בייל, נהרגו 8 לוחמים מחטיבת גולני ועוד מספר לוחמים נהרגו בקרבות אחרים בעיירה. מצד חזבאללה נהרגו כ-80 מחבלים, בהם לפחות 26 מחבלים מחטיבת הקומנדו של הארגון.

ב-2010 ביקר בבינת ג'בייל נשיא איראן מחמוד אחמדינז'אד.
== קישורים חיצוניים ==

* 
* [http://www.nrg.co.il/online/1/ART1/457/280.html בינת ג'בייל - לפני ואחרי: שלוש תמונות], באתר nrg
==הערות שוליים==

קטגוריה:לבנון: ערים
קטגוריה:רצועת הביטחון
קטגוריה:מחוז א-נבטיה: יישובים
מנדי ורדיגר

מנדי ורדיגר (נולד ב־1959) הוא זמר חסידי אמריקני.
==ביוגרפיה==
ורדיגר נולד בברוקלין וגדל בקראון הייטס לחזן דוד ורדיגר. בילדותו, היה סולן במקהלת הילדים של אביו. הוא למד בישיבה ובכולל, ובגיל 21 הצטרף לעסק של אביו, "אדרת רקורדס".

ורדיגר מתגורר בניו יורק שבארצות הברית, ומשמש כמנכ"ל חברת הפקת הדיסקים "אדרת" בניו יורק המתמחה בקלסיקה חסידית.

נכון ל-2010 הוציא ורדיגר חמישה אלבומים ולא מופיע בציבור כי אם בחתונות של אדמו"רי חסידות גור. בבעלותו חנות תקליטים בלב השכונה היהודית "בורו פארק" שבניו יורק ואתר אינטרנט המשדר מוזיקה יהודית 24 שעות ביממה, שישה ימים בשבוע.

אחיו מרדכי בן-דוד ובנו ישראל ורדיגר אף הם זמרים.

==דיסקוגרפיה==
===אלבומים===
* חברים
* חברים 2
* אני הולך בשמחה
* רבש"ע זכנו
* תמיד בכל יום, 2010

===השתתפות באלבומים===
* שמחת החיים 10, אברומי ברקו, 2022

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:זמרים חסידיים
קטגוריה:חרדים אמריקאים
מנדי
קטגוריה:חסידי גור
קטגוריה:אמריקאים שנולדו ב-1959
מטאל אלטרנטיבי

מטאל אלטרנטיבי (באנגלית: Alternative metal) הוא סוג מוזיקה שצבר פופולריות בשנות ה-90 המוקדמות יחד עם הגראנג'. המטאל האלטרנטיבי הוא למעשה שילוב בין ההבי מטאל לבין הרוק האלטרנטיבי, וז'אנרים אחרים שאינם קשורים בדרך כלל למטאל. המטאל האלטרנטיבי מאופיין במרכיבים של ההבי מטאל (בעיקר ריפים), אבל בדרך כלל ניכר במילים לא רגילות, קצב פעימות לא קבוע, טכניקה יוצאת דופן והשפעה לטווח רחוק מחוץ למוזיקת המטאל.

קטגוריה:סגנונות מטאל
אשר אריאלי

הרב אשר יהודה לייב אריאלי (נולד בשנת 1957) הוא ראש ישיבת 'בית שלום'<ref></ref> בירושלים כיהן בעבר כר"מ בישיבת מיר, בנוסף, משמש כר"מ בישיבת תפארת צבי. עיקר פירסומו היה בגין איכות שיעוריו, הנמסרים מידי יום בפני מאות רבות של תלמידים באופן רציף וקבוע במשך עשרות שנים.

==ביוגרפיה==
למד בישיבת פוניבז' אצל רבי שמואל רוזובסקי, ואחר כך בישיבת מיר בירושלים, שם היה תלמידו המובהק של הרב נחום פרצוביץ. לימים נשא לאישה את מלכה, בתו של הרב פרצוביץ ונכדתו של הרב חיים שמואלביץ.

==שיעוריו==
הרב אריאלי מעביר שיעור יומי בשפת היידיש בישיבתו בירושלים, שיעור זה ידוע כשיעור הגדול בעולם, בו משתתפים מידי יום כ-800 שומעים הן מבני הקבוצה האמריקאית והאירופאית והן מבוגריו לומדי הכוללים בראשותו, מלבדם מתאספים מכל רחבי העיר ירושלים ואף מישיבת מיר הסמוכה. 

מלבד שיעור זה, מוסר הרב אריאלי שיעור בשעות הערב לתלמידיו הישראלים בשיעור זה המונה כ-150 שומעים, משתתפים בנוסף אף בני ישיבות רבים מהעיר ירושלים.

שיעוריו מועברים דרך קול הלשון ומופיעים בדפוס עוד באותו ערב, מקומות הישיבה בשיעוריו מוקצים לבעלי 'מקום קבוע'.

בשנת 2020 נפתח מוקד צפייה של השיעור בשידור ישיר בחדר אוכל של הישיבה.

== דרך לימודו ==
הרב אריאלי קורא בשיעוריו את דברי הגמרא, רש"י תוספות ושאר ראשונים, בנסיון להבהיר את דבריהם. שיטת לימודו מאופיינת כשל חמיו הגאון רבי נחום פרצוביץ זצ"ל, עם זאת, קצב הלימוד בשיעוריו מהיר ביחס לישיבות אחרות, וכולל עשרות דפים בזמן.

== חבורות ==
כמו כן הוא מוסר חבורה בליל שישי לוותיקי תלמידיו, בעבר נמסרה חבורה זו בביתו אולם בשנת 2021 עברה להימסר בישיבה, חבורה זו היא בשפת היידיש. 

מלבדה מוסר הרב אריאלי בימי שלישי חבורה בעברית בשעות אחר הצהרים בעברית, כך גם בשיעורו בישיבת תפארת צבי. בניגוד לשאר שיעוריו, בשיעור זה עונה הרב אריאלי לשאלות, כולל בענייני הדרכה ומוסר.

==משפחתו==
סבו הוא הרב יצחק אריאלי, המשגיח של ישיבת מרכז הרב. אביו הוא הרב חיים יעקב אריאלי, מחבר הספר "באר יעקב". 

אמו, שולמית, היא בתו של אשר שטרנבוך מלונדון. שניים מאחיה הם הרב משה שטרנבוך ראב"ד העדה החרדית, והרב אליהו שטרנבוך, שכיהן כראב"ד קהילת מחזיקי הדת באנטוורפן. אחות אמו יהודית היא אשתו של הרב משולם דוד סולובייצ'יק. אחות נוספת רחל היא אשתו של הרב חנוך ארנטרוי אב"ד בלונדון.

אחיו הצעיר, הרב שלמה אריאלי, הוא ר"מ בישיבת טשעבין ומהדיר חידושי רבי עקיבא איגר על הש"ס. אח נוסף, הרב שמואל אריאלי, הוא ראש ישיבת 'חברון החדשה'. גיסו, הרב אברהם נובוגרוצקי, הוא ר"מ בישיבת אור ישראל בפתח תקווה. גיסו הרב אברהם לויסון, ר"מ בישיבת חברון.

==לקריאה נוספת==
* תורה שלמדתי במרתף, אברהם ליבוביץ, משפחה, ט"ו בשבט תשע"ד

==קישורים חיצוניים==

* 
* [http://forum.otzar.org/viewtopic.php?f=19&t=28306 דיון עליו בפורום אוצר החכמה]
* ישראל שפירא, [https://www.kikar.co.il/399308.html שינויים בישיבת מיר: "השיעור היומי הגדול" הפך ל"חבורה",] באתר כיכר השבת
*

== הערות שוליים ==

קטגוריה:ישיבת מיר
אשר
קטגוריה:משפחת שמואלביץ
קטגוריה:בוגרי ישיבת פוניבז'
קטגוריה:בוגרי ישיבת מיר (ירושלים)
קטגוריה:רבנים ליטאים ישראלים
קטגוריה:משפחת שטרנבוך
קטגוריה:ישראלים שנולדו ב-1957
קטגוריה:סנהדריה המורחבת: אישים
אלעזר הכהן

אֶלְעָזָר הוא דמות מקראית, בנו השלישי של אהרן הכהן () ואחיינו של משה. היה הכהן הגדול השני, אחרי מות אביו.

שני אחיו הגדולים - נדב ואביהוא - מתו ביום חנוכת המשכן, בהקריבם אש זרה לפני ה'. אחיו הקטן, איתמר, נותר עמו בחיים ושימש ככהן.

אלעזר היה גם "נשיא נשיאי הלוי" (), והיה האחראי העליון על שמירת הקודש וכליו בזמן העברת המשכן בעת המסעות במדבר ובכך נחשב לאמרכל הראשון.

בנו היה פינחס, שהמשיך אותו בתפקיד הכהן הגדול.

==קבר אלעזר==

לפי מסורות יהודיות, שומרוניות וערביות, נמצא קבר אלעזר בגבעת פינחס שבעוורתא, מדרום-מזרח לשכם. אלפים פוקדים את הקבר ביום ההילולה שחל בא' באב. ביום זה מאבטחים כוחות צבא רבים את המקום. ארגון "אגודת יסוד עולם" שעומד מאחורי העליות, דואג למחוק את כתובות הנאצה שנכתבות על המצבה.
העדות הראשונה על מיקום הקבר נמסרה על ידי רבי יעקב (תלמיד רבי יחיאל מפריז) שביקר בארץ בסביבות שנת אלף לספירת הנוצרים:

ב-31 באוגוסט 2011 חולל הקבר בגרפיטי בערבית ובציור של משגר רקטות.

בפברואר 2012 חולל שוב הקבר ורוססו בו כתובות המשבחות את רוצחי משפחת פוגל.

==ראו גם==

* עץ משפחה של דמויות מקראיות - מתרח ועד שלמה

==לקריאה נוספת==
* הרב ישראל דנדרוביץ, בני אהרן הנותרים, בתוך: קובץ פעמי יעקב, גיליון סה-סו, כסלו תשס"ח, עמודים: קה - קי.
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כהנים גדולים בתנ"ך
קטגוריה:אישים בספר יהושע
קטגוריה:אישים בספר במדבר
קטגוריה:כהנים ששרפו פרה אדומה
קלונימוס זאב ויסוצקי

קלונימוס זאב ויסוצקי בספר מופת לרבים
שיף וקלונימוס זאב ויסוצקי. מוצבת בבניין הטכניון הישן]]
קלונימוס (קלמן) וולף (זאב) ויסוצקי (בכתיב היידי, שנהג בזמנו: וויסאָצקי; ברוסית: Вульф Янкелевич (Калман-Вольф, Калонимус Вольф) Высоцкий; 8 ביולי 1824 – 24 במאי 1904, מוסקבה), מייסד חברת תה ויסוצקי, נדבן יהודי ועסקן בתנועת חובבי ציון ברוסיה.

==קורות חיים==
ויסוצקי נולד בעיירה זאגר בליטא (אז באימפריה הרוסית), בן להורים עניים. הוא קיבל חינוך מסורתי, והתפרנס תחילה ממסחר בתבואה.
למד בישיבת וולוז'ין והתקרב גם לרבי ישראל מסלנט, מחולל תנועת המוסר. בשנת 1849 ייסד במוסקבה את חברת "תה ויסוצקי". עשה הון רב בעסקיו, וכונה "מלך התה של רוסיה". בשנת 1903 הוא שלט ב-35% משוק התה ברוסיה. הוא קיבל תואר "אזרח כבוד של מוסקבה" ו"סַפָּק חצר הצאר".

בשנת 1885 נשלח ויסוצקי כשליח של חובבי ציון לישראל,ליפו, ומינה את אברהם מויאל לנציג חובבי ציון בארץ<ref></ref>

לצד עסקיו הנרחבים, השקיע הרבה מזמנו וכספו לתמיכה במוסדות יהודיים ובעיקר בסופרים ואנשי רוח יהודיים.
היה קשור ביותר לאחד העם, ולכבודו ייסד ותמך בירחון "השילוח". אחד העם, שערך את העיתון, גם ניהל את הסניף הלונדוני של חברת תה ויסוצקי בשנים 1907–1921.

בשנת 1884 השתתף בוועידת קטוביץ ונבחר לחבר בהנהלה.
ב-1885 ביקר בארץ ישראל וקרא להתיישבות יהודים בערים הערביות. בביקור זה פנחס מאירי שירתו. בעקבות זאת החלו יהודים להתיישב בלוד, בשכם ובעזה.
בצוואתו הוריש ויסוצקי את חלקו בחברת התה ויסוצקי בסך מיליון רובל למטרות צדקה.
בהשתדלותו של אחד העם שהיה אחד מהאפוטרופסים על העיזבון, הוחלט ב-1908 להקדיש 100,000 רובל ממנו לייסוד הטכניון העברי בחיפה.

== משפחה ==
אישה: קיילה צביה ממשפחת אברמזון

ילדים:

* חנה ליבה נשואה ליוסף צייטלין
* ליבה מריים נשואה לאוסיפ גברונסקי
* רחל פריידה נשואה לרפאל גוץ
**בנם, מיכאיל גוץ (רוס'), היה ממייסדי המפלגה הסוציאל-רבולוציונית ברוסיה. <ref></ref><ref></ref>
* דוד נשא לאישה את אנה

== ראו גם ==

* תה ויסוצקי

==לקריאה נוספת==
[[ועידת קטוביץ (1884): קלונימוס זאב ויסוצקי יושב בקצה השמאלי.]]
*קלונימוס זאב ויסוצקי, קבוצת מכתבים שנשלחו לאנשי שם בעניין ישוב ארץ ישראל, ירושלים: יד יצחק בן-צבי, תשמ"א.

==קישורים חיצוניים==

* 
* 
* הרב יעקב מזא"ה, [https://www.nli.org.il/he/newspapers/haretz/1934/08/10/01/article/49/?e=-------he-20--1--img-txIN%7ctxTI--------------1 זכרונות], הארץ, 10 באוגוסט 1934
* 
* 
* 	
* [http://www.liveinternet.ru/users/pmos_nmos/post132501297/ קורות חיים ותולדות החברה] 
* [https://www.hebrewbooks.org/pdfpager.aspx?req=49348&st=&pgnum=20 סיפר עצמי על מסעו לארץ ישראל], ספר האסיף לתקופת השנה שנה ה
* 

==הערות שוליים==

קלונימוס
קטגוריה:אנשי עסקים יהודים רוסים
קטגוריה:האימפריה הרוסית: אישים
קטגוריה:בוגרי ישיבת וולוז'ין
קטגוריה:יהודים בלארוסים
קטגוריה:נדבנים יהודים רוסים
קטגוריה:חובבי ציון
קטגוריה:תה
קטגוריה:ילידי 1824
קטגוריה:רוסים שנפטרו ב-1904
לשכת הגזית

לשכת הגזית מתוך מודל [[בית המקדש הראשון של גרהרד שות, סוף המאה ה-17]]
לשכת הגזית הייתה, על פי המשנה, אחת משש לשכות העזרה בבית המקדש השני. לשכה זו הייתה מקום מושב הסנהדרין הגדולה, בית הדין היהודי העליון, שמנה שבעים ואחד חכמים.

==מבנה ומיקום==

על מבנה לשכת הגזית נאמר "לשכת הגזית כמין בסילקי גדולה הייתה", בסילקי הוא מבנה ציבורי רומי. צורת מבנה זה היא כנראה בסגנון הלניסטי בעלת תקרה מקומרת הנשענת על עמודים, כפי שתיאר ר' יהודה את בית הכנסת של הקהילה היהודית באלכסנדריה: "מי שלא ראה דיופלוסטון (מלשון דיו סטוין - שתי שורות עמודים שהיו בבית הכנסת) של אלכסנדריא של מצרים ... כמין בסילקי גדולה הייתה סטיו (שורת עמודים) לפנים מסטיו...
הלשכה הייתה בנויה מאבני גזית מרובעות ומכאן שמה לשכת הגזית.

=== מיקום ===
מזרח מערב

התלמוד הבבלי מספר על שימוש נוסף של הלשכה, חוץ מישיבת בית הדין 

הגמרא לומדת מכאן שני דברים
*הלשכה חציה בנויה בשטח קודש וחציה בשטח חול.
*ללשכה היו שני שערים אחד כלפי הקודש, העזרה, ואחד כלפי החול, החיל. (שגם לו קדושה יחסית, אך מכיוון שקדושתו פחותה משל העזרה, נחשב חול לעניינים מסוימים).

הגמרא במקום מבארת את הסיבות:
*בלשכה ישבו הסנהדרין ומכיוון ש"אין ישיבה בעזרה אלא למלכי בית דוד בלבד" חייב להיות חלק בחול שבו יוכלו הדיינים לשבת. בנוסף, נערך הפיס בלשכת הגזית, ועל פי הנדרש בתלמוד הפיס חייב להיערך בקודש.
*על מנת שללשכה יהיה מעמד גם של חול וגם של קודש צריכים היו להיות לה שני שערים אחד פונה לקודש ואחד פונה לחול, כי אילו היה שער אחד בלבד, מעמד הלשכה כולה היה כפתחה, אף על פי שחלקה בנוי במקום אחר.

על פי נתונים אלו, נחלקו הפרשנים לגבי מיקומה

לפי שיטת הרמב"ם לשכת הגזית מוקמה בפינה הצפון מזרחית של העזרה (תרשים), בין לשכת פרהדרין לחומת העזרה המזרחית שמעברה הייתה לשכת המצורעים. הלשכה נבנתה כך שחלקה הדרומי היה בקודש, בעזרה, בעוד שחלקה הצפוני היה בחול, בחיל. לפי שיטת תוספות ר"י הלבן הייתה הלשכה בפינה הצפון מערבית של העזרה.

צפון דרום

בגמרא במסכת יומא נאמר לגבי מיקום הלשכות בעזרה מכאן יוצא שלשכת הגזית נמצאת בצפון העזרה, אולם במסכת מידות, באותו נושא בדיוק נאמר ככל הנראה זו אינה טעות דפוס אלא מחלוקת בין הגרסאות. הרמב"ם, ובעקבותיו רוב המפרשים והפוסקים, פסק את גרסת הגמרא ביומא. אולם יש בין אחרוני זמננו שפסקו את גרסת המשנה במידות.

==תפקיד==
בלשכת הגזית ישבה הסנהדרין הגדולה בצידה המערבי, בחול, בצורת חצי גורן ושם דנה ועסקה בענייני ההלכה. בידי סנהדרין זו הייתה נתונה סמכות השיפוט הגדולה ביותר שניתנה לחכמי ישראל, כגון שפיטת שבט שלם, משפט נביא שקר, כהן גדול ועוד. ריה"ל כותב בספר הכוזרי, מאמר שלישי, שעצם ישיבת החכמים ב"מקום אשר יבחר ה'" נותן להם סיוע אלוהי ותוקף נוסף לפסיקותיהם. גם הר"ן אומר בספרו דרשות הר"ן, (דרוש אחד עשר) שהישיבה במקדש מוסיפה סמכות לחכמים ומביא שם את הגמרא "כיון דחזו (ראו) דנפישי (מתרבים) רוצחים ... אמרו, נגלה מארעין (ממקומנו) ונקים בן 'ועשית על פי הדבר אשר יגידו לך מן המקום ההוא', מלמד שהמקום גורם".

בנוסף לתפקידה כמקום מושב הסנהדרין, בלשכה גם התקיימו פייסות (גורלות) הכהנים בצידה המזרחי, בקודש: הכהנים עמדו במעגל והכהן הממונה הֵפִיס ביניהם מי יזכה בעבודות המקדש. בלשכה גם אמרו הכהנים את קריאת שמע, עשרת הדיברות וברכות נוספות בבוקר.

מלבד לשכת הגזית היו עוד שני בתי דין בהר הבית, על פתח הר הבית ועל פתח העזרה.
==קישורים חיצוניים==

* 

==הערות שוליים==

קטגוריה:לשכות המקדש
קלתית

קלתית מבצק פריך לאחר אפייה עיוורת
קלתית היא מאפה מבצק המשמש כבסיס למלית במגוון של מאכלים.
== סוגים ==
המאפיינים העיקריים של קלתיות הן:
* טעם - קלתיות מתוקות או מלוחות.
* סוג הבצק - בצק עלים, בצק פריך, בצק פירורים.
* קשיות - מקלתיות קשות ששומרות על צורתן מחוץ לתבנית, דרך קלתיות פריכות שישברו עם הוצאתן מתבנית ועד קלתיות רכות ש"יפלו" בהוצאה מתבנית.

== הכנה ==
=== בצק פריך ===

התערובת הבסיסית לבצק הקלתית עשויה קמח מעורב עם שומן מוצק כחמאה או שורטנינג , כשיחס הכמויות בין הקמח לשומן קובע את תכונות הקלתית. לתערובת הבסיסית ניתן להוסיף סוכר או מלח בישול, ביצה (נפוץ מאוד ב והאיטלקי) או מים (ב), אגוזים טחונים כקמח שקדים או אגוזי לוז טחונים.

בשלב הראשון נחתך השומן ומעורבב אל החומרים היבשים של התערובת עד לקבלת מרקם המזכיר חול רטוב (תערובת זו נקראת בצק סאבלה ). לאחר מכן מתווספים החומרים הרטובים (אם יש) והתערובת מעורבבת ונילושה (כיום מקובל באמצעות מעבד מזון) לישה קלה, תוך הימנעות מעיבוד יתר. הבצק שנוצר מקורר מחדש לקבלת מרקם מוצק (הנובע מקירור מרכיב השומן שבתוכו), לאחר מכן מרודד לעובי הרצוי, ומהודק לתבנית.
==== אפייה עיוורת ====
בחלק מהמתכונים, עוברת הקלתית "אפייה עיוורת" לפני המילוי - אפייה חלקית שנועדה לייבש את הבצק לפני הצגת נוזלים נוספים, ולהבטיח זמן אפייה מספיק לבצק במקרה של מלית שדורשת זמן אפייה קצר מדי.

בעת אפיה ללא מלית הבצק עשוי להתעוות - כי בצק פריך מתכווץ באפייה וכן בגלל כיסי אוויר. כיסי אוויר בבסיס גורמים להתנפחויות של תחתית הקלתית ויפריעו למלית, התכווצות פוגעת בגובה דפנות הקלתית ובמראה הכללי של המאפה.

על מנת למנוע את ההתעוותות של הבצק נהוג לחורר את בסיס הקלתית עם מזלג לאחר ההידוק לתבנית, תהליך המאפשר לאוויר להשתחרר ועל ידי כך למנוע את ההתנפחויות בבצק. באפיה עיוורת מקובל גם להניח משקולות על הבצק (מעל נייר אפיה או נייר כסף). ניתן להשיג משקולות ייעודיות לכך, אך מקובל גם להשתמש בקטניות או באורז לא מבושלים.

=== בצק עלים ===

ניתן להכין קלתית בדרך פשוטה של רידוד בצק עלים, חיתוכו לצורת התבנית והידוקו אליה. עם זאת, מכיוון שקל לשלוט בתפיחה של בצק עלים, בצק זה יעיל במיוחד להכנת קלתית ללא שימוש בתבנית. התוצאה מושגת על ידי חיתוך הבצק לצורת הקלתית המבוקשת. לאחר מכן, חיתוך של השכבה העליונה בלבד של הבצק על מנת להפרידה ממרכז הקלתית, וחירור של שטח מרכז הקלתית. כתוצאה מכך, בזמן האפייה לא יתפח מרכז הקלתית אך הדפנות יתפחו ותתקבל צורת הקלתית, כשחיתוך השכבה העליונה מונע את "משיכתה" על ידי הדפנות התופחים ויצירת צורת חרוט הפוך. קלתית מבצק עלים לא עוברת אפייה עיוורת.

=== בצק פירורים ===
קלתית פירורים מכינים מעוגיות טחונות מעורבות בשומן. את התערובת מהדקים לתחתית ולדפנות תבנית. על אף שלעיתים קלתית פירורים עוברת אפייה על מנת לייצב אותה, תכונתה הבולטת היא שהקלתית ראויה למאכל גם ללא אפייה.

== שימושים ==
[[טארטית קרמל בקלתית פריכה]]
קלתיות משמשות כבסיס למאפים רבים כטארטים, מאפי פאי, קישים, עוגות ועוד. הקלתיות השונות יכולות לשמש לכל מטרה שהיא, אולם בשל תכונותיהן השונות ישנם שימושים נפוצים במיוחד לפי סוג המלית:
* בצק פריך שימושי ביותר ל, מליות נוזליות ואפויות.
* בצק עלים מאפשר עבודה ללא תבנית כלל, ונפוץ יותר במליות שאינן מאוד נוזליות כאלה המבוססות על בשר טחון, מחית ירקות וכדומה.
* בצק פירורים מאפשר הכנת מאכלים שאינם דורשים אפייה, ובפרט קינוחים הכוללים פירות וגבינה.

== קישורים חיצוניים ==

* 
* 

קטגוריה:ערכים שבהם תבנית בריטניקה אינה מתאימה
קטגוריה:מאפים
קטגוריה:ממולאים
בן מודי

בנג'מין רוברט "בן" מודי (באנגלית: Benjamin Robert "Ben" Moody; נולד ב-22 בינואר 1981) הוא גיטריסט אמריקאי, אחד מהמייסדים של להקת הרוק אוונסנס וחבר לשעבר בה.
בשנת 2005 שר מודי יחד עם הזמרת אנסטייז'ה את שיר הנושא "Everything Burns" לסרט "ארבעת המופלאים".

==ביוגרפיה==
מודי נולד בליטל רוק, ארקנסו שבארצות הברית. היה ידוע כ"מטאל-הד" (חובב רוק כבד/מושבע). הוא לימד את עצמו נגינה על קלידים, גיטרה, גיטרת בס, פסנתר ותופים ועבודה עם תוכנות מוזיקה.

באוקטובר 2003 עזב מודי את אוונסנס במפתיע, לילה לפני קונצרט כחלק מסיבוב ההופעות האירופאי לקידום האלבום Fallen, בשל חילוקי דעות עם הסולנית איימי לי סביב גישתם המוזיקלית, מערכת יחסים אלימה ועקב בעיות רפואיות: התמכרות לאלכוהול ולסמים, והפרעה דו-קוטבית ממנה סבל.

לאחר אוונסנס, הוציא מודי אלבום סולו הנקרא "Can't Regret What You Don't Remember" (מתוכו השיר "10/22" שנכתב בהשראת ליל הפרידה מלי וההרכב) ומשמש כמפיק מוזיקלי להפקות קולנועיות ולאמני מטאל ופופ שונים בתעשייה האמריקאית.

בשנת 2009, שיתף מודי פעולה עם לזי הייל סולנית להקה Halestorm בכתיבת השיר innocence מאלבום הבכורה של הלהקה.

בהמשך שנה זאת, הקים עם שניים מחברי העבר של אוונסנס, רוקי גריי וג'ון לקמפוט את הלהקה We Are The Fallen, ששמה נגזר מFallen, אלבום האולפן הראשון של אוונסנס.
חברי הלהקה הנוספים הם קרלי סמית'סון (סולנית) ומרטי אובריאן (גיטרת קצב). הלהקה ספגה ביקורת קשה על המוזיקה שלהם בטענה שהם מנסים לחקות את אוונסנס. ובנוסף, בין קרלי, סולנית הלהקה, לאיימי לי סולנית להקת אוונסנס, יש דמיון חיצוני מאוד ברור.

==קישורים חיצוניים==

* 

קטגוריה:אוונסנס
קטגוריה:מוזיקאי רוק
קטגוריה:גיטריסטים אמריקאים
קטגוריה:אמריקאים שנולדו ב-1981
האיש שלא היה שם

האיש שלא היה שם (באנגלית: The Man Who Wasn't There) הוא סרט קולנוע מאת האחים ג'ואל ואיתן כהן שיצא לאקרנים בשנת 2001. בסרט מככבים בילי בוב תורנטון, פרנסס מקדורמנד, ג'יימס גנדולפיני, ג'ון פוליטו, מייקל בלדוקו, ריצ'רד ג'נקינס, סקרלט ג'והנסון וטוני שלהוב.

הסרט מצולם בשחור-לבן, בסגנון הפילם נואר, כשבמרכז הסיפור עומד סַפָּר. הסרט מבטא דרך חשיבה אקזיסטנציאליסטית. דרך חשיבה זו מתבטאת בסרט בפאסיביות של הגיבור (אד קריין) על המתרחש בחייו. "אני רק גוזז", הוא אינו מתרגש מדבר אפילו כאשר הוא מבין שאשתו בוגדת בו. הידע בסרט נתפס כקללה, לא ניתן להגיע אל האמת לכן חבל בכלל לחפש אחריה.

האחים כהן משתמשים במוטיבים קולנועיים קלאסיים על מנת לבטא את דרך החשיבה, למשל: האור והצל מבטאים את הגלוי והנסתר, האחים כהן הוסיפו הרבה אפור כדי להדגיש את העובדה שקשה להבחין בין השניים. הם השתמשו גם במוטיב של חזרה על פעולה כמו גילוח הרגל, הן של הגיבור בעת ההוצאה להורג והן כאשר בתחילת הסרט הוא מגלח את רגלה של אשתו, כדי להצביע על קשר בין הרגעים - בשניהם מתרחשת תפנית בחייו של אד קריין.

עלילת הסיפור דומה בבסיסה לסיפורו האקזיסטנציאלי הקלאסי של אלבר קאמי, הזר.

== עלילה ==
בשנת 1949, אד קריין (בילי בוב תורנטון) הוא ספר בעיירה סנטה רוזה, קליפורניה. הוא נשוי לדוריס (פרנסס מקדורמנד), מנהלת חשבונות עם בעיית שתייה, ועובד במספרה השייכת לקרוב משפחתו פרנק. לקוח בשם קרייטון טוליבר (ג'ון פוליטו) אומר לאד כי הוא איש עסקים אשר מחפש משקיעים שישקיעו 10,000$ על מנת לפתח טכנולוגיה חדשה של ניקוי יבש. אד מחליט להשקיע את הכסף על ידי סחיטת הבוס של דוריס באופן אנונימי, אשר שמו הוא "ביג דייב" ברוסטר (ג'יימס גנדולפיני), שבו הוא חושד בניהול רומן עם דוריס. דייב מועל כסף מחנות הכלבו שלה בשביל ההשקעה. בסופו של דבר, דייב חושד באד, ואד פוצע אותו אנושות עם סכין, ולבסוף הוא נפטר.

המשטרה עוצרת את דוריס בחשד למעילה ולרצח של דייב. למרות שאד שוכר לה את עורך הדין שנחשב לטוב ביותר באזור, דוריס תולה את עצמה בתאה בבוקר לפני המשפט. הוא גילה מאוחר יותר כי היא הייתה בהריון כאשר היא תלתה את עצמה, למרות שהם לא קיימו יחסי מין במשך שנים רבות. כעת לאחר שאשתו מתה וטוליבר נעלם, אד נמצא בחובות כבדים ומתחיל לשתות בכבדות.

כשאד מתעורר במיטת בית חולים לאחר תאונת דרכים, שני שוטרים עוצרים אותו בחשד לרצח. הגוף המוכה של טוליבר נמצא באגם, יחד עם חוזה ההשקעה של אד. המשטרה סבורה שאד כפה על דוריס למעול את כסף ההשקעה ולאחר מכן רצח את טוליבר כשגילה זאת. כתוצאה מכך, אד נידון למוות.

רגע לפני הוצאה להורג, כשהוא קשור לכיסא חשמלי, הוא משקיף על גורלו, לא מתחרט על אף אחת מההחלטות שלו ומקווה לראות את דוריס בעולם הבא.

== קבלה בציבור ==
הסרט קיבל שבחים רבים ובמיוחד על המשחק של בילי בוב תורנטון בתפקיד הראשי.

ג'ואל כהן קיבל את הפרס על הבימוי הטוב ביותר בפסטיבל הקולנוע בקאן, יחד עם דייוויד לינץ' (על סרטו מלהולנד דרייב).

==קישורים חיצוניים==

ביקורות
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטי פשע אמריקאיים
קטגוריה:סרטי שחור-לבן אמריקאיים
קטגוריה:סרטי האחים כהן
קטגוריה:סרטים שהולחנו על ידי קרטר בורוול
קטגוריה:סרטים אמריקאיים משנת 2001
קטגוריה:סרטי 2001
קשה להיות חרק!

קשה להיות חרק! (באנגלית: !It's Tough to be a Bug) הוא סרט תלת־ממדי שאורכו 9 דקות, המבוסס על הסרט של אולפני פיקסאר "באג לייף".

הסרט משתמש בפעלולי תאורה, אודיו אנימטרוניקס ופעלולי קולות וריחות הנותנים לקהל הצופה בסרט את ההרגשה איך העולם נראה מנקודת מבט של חרק.
גיבור הסרט הוא פליק - גיבור הסרט "באג לייף".

המתקן מצוי במרכז עץ החיים בפארק השעשועים ממלכת החיות של דיסני בדיסניוורלד שבאורלנדו, פלורידה. המתקן נפתח לקהל ב-22 באפריל 1998 - שבעה חודשים לפני שהסרט באג לייף יצא לאקרנים. מתקן זהה מצוי גם בפארק ההרפתקה הקליפורנית של דיסני באתר הנופש דיסנילנד שבקליפורניה - מתקן זה נפתח לקהל ב-8 בפברואר 2001.

הסרט הופק על ידי אולפני רית'ם אנד יוז ולא על ידי אולפני פיקסאר.

==שיר הנושא==
שיר הנושא של הסרט הופץ על גבי ה-CD "מוזיקה מההרפתקה הקליפורנית של דיסני" משנת 2001.

==קישורים חיצוניים==

* 

קטגוריה:דיסניוורלד
קטגוריה:דיסני: פארקי שעשועים
סמל צ'אד

סמל צ'אד הוצג לראשונה בשנת 1970. במרכז - מגן עם פסים גליים כחולים, ושמש הזורחת מעליו. המגן נתמך על ידי עבדקן הרעמה ואריה. מתחת למגן נמצא המוטו הלאומי של צ'אד - Unité, Travail, Progrès - אחדות, עבודה, קדמה, בצרפתית.

הפסים הכחולים מייצגים את ימת צ'אד, והשמש מסמלת התחלה חדשה. העבדקן מסמל את הצד הצפוני של המדינה, והאריה את הדרום. המדליה מתחת למגן היא מדליית מסדר הכבוד של צ'אד.

== ראו גם ==

==קישורים חיצוניים==

צ'אד

קטגוריה:צ'אד: סמלים לאומיים
צ'אד
קטגוריה:יעלים בתרבות
קטגוריה:אריות בתרבות
ניקול ריצ'י

ניקול קמיל ריצ'י (באנגלית: Nicole Camille Richie; נולדה ב-21 בספטמבר 1981) היא ידוענית, דוגמנית ושחקנית טלוויזיה אמריקאית.

==ביוגרפיה==
נולדה בשם ניקול קמיל אסקוודו בברקלי, קליפורניה. בגיל שנתיים, עברה ריצ'י לגור בביתו של הזמר ליונל ריצ'י ואשתו. בגיל 3, החלה ריצ'י ללכת לטיפולים פסיכותרפיסטים כל שבוע, והיא נשארה בטיפול במשך הילדות שלה. כשהייתה בת 9, אימצו אותה בני הזוג באופן חוקי.
בנוסף להחלקה אומנותית, למדה ריצ'י בילדותה לנגן בגיטרה, צ'לו, כינור ופסנתר.
ריצ'י למדה אמנות ומדיה במשך שנתיים באוניברסיטת אריזונה.

==קריירה==
ב-2003 הצטרפה לחברת הילדות שלה פריס הילטון לתוכנית מציאות חדשה בשם "החיים הפשוטים". התוכנית מתעדת את מסען ברחבי ארצות הברית כשהן עובדות בעבודות מזדמנות כפועלות וכמלצריות ומתארחות אצל משפחות שונות. התוכנית שודרה ברשת FOX והפכה ללהיט, ובשנים 2004 ו-2005 צולמו שתי עונות נוספות של התוכנית.

באותה שנה, הופיעה ריצ'י למסיבת הסיום של התוכנית כשהיא רזה וכחושה מאוד, ובעיתונות הצהובה נטען שהיא חלתה באנורקסיה, טענה שריצ'י הכחישה. בנוסף באותה תקופה, חל ריחוק בין הילטון וריצ'י בעקבות ריב ביניהן.

ב-2004, הייתה ריצ'י חברה בלהקת רוק בשם "Darling". מאז 2005, עובדת ריצ'י על אלבום בכורה, אך תאריך יציאתו אינו ידוע.

ריצ'י ביצעה הופעות אורח בסדרות "איב" ו"אמריקן דרימז", והשתתפה בסדרת "Kids in America". בנוסף לשירה ומשחק, ריצ'י דגמנה ל"בונגו ג'ינס" ולמעצב הנעליים ג'ימי צ'ו.
בשנת 2007 נבחרה לייצג את קמפיין משקפי השמש של "ג'ורג'יו ארמני".

ב-2005, כתבה ריצ'י רומן אוטוביוגרפי בשם "האמת אודות יהלומים" (The Truth About Diamonds). הספר בעצם מתעד את הריב של ניקול ופריס רק בשמות אחרים.
בינואר 2006, דורג הספר במקום ה-32 של רבי המכר.

==חיים אישיים==

בדצמבר 2006, החלה ריצ'י לצאת עם הזמר האמריקאי ג'ואל מאדן, סולן להקת הפאנק רוק גוד שארלוט.
ב-11 בינואר 2008, נולדה בתה במרכז הרפואי בלוס אנג'לס. ב-9 בספטמבר 2009, ילדה ריצ'י בן. בדצמבר 2010 ריצ'י התחתנה עם מאדן. בעקבות נישואיה למאדן, שהוא אחיו התאום של בנג'י מאדן, הפכה ריצ'י לגיסתה של קמרון דיאז.

בנובמבר 2007, הקימו ריצ'י ומאדן את "קרן ריצ'י ומאדן לילדים". הקרן יצרה משרד רישום באינטרנט כדי לעזור למשפחות במצוקה.

===הסתבכות עם החוק===
ריצ'י הידרדרה לסמים וב-2002 נכנסה למוסד גמילה מהרואין.
בפברואר 2003, נעצרה ריצ'י במאליבו, קליפורניה, בחשד לאחזקת הרואין בזמן הנהיגה, ורישיונה נלקח ממנה.

ב-11 בדצמבר 2006, נעצרה שוב לאחר שנהגה בהיותה שיכורה. היא הודתה שהשתמשה במריחואנה ובויקודין לפני שנהגה, וב-27 ביולי 2007, היא נשלחה לרצות ארבעה ימי מאסר, אך לבסוף שוחררה כעבור כמה שעות בלבד. ריצ'י נשלחה לתוכנית לימודים של 18 חודשים, בה תלמד על נהיגה ללא שתייה וסמים קשים.

== קישורים חיצוניים ==

* 

* [http://www.people.com/people/nicole_richie/biography/0,,,00.html ניקול ריצ'י], באתר People
* 

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
משפחת ברנולי

משפחת ברנולי היא משפחת סוחרים שווייצרית, שהוציאה מקרבה מתמטיקאים ידועים במשך שלושה דורות. 

מוצא המשפחה מאנטוורפן שבארצות השפלה, ואבי המשפחה הגיע לבזל בשנת 1620. בנו, ניקולאס, חי בשנים 1623–1708. בנו ניקולאוס חי בשנים 1662–1716, ובנו שלו, גם הוא נקרא ניקולאוס, חי בשנים 1687–1759. שלושתם לא היו מתמטיקאים. 

שני בניו האחרים של ניקולאס הם המתמטיקאים המפורסמים יאקוב ברנולי ויוהאן ברנולי (1667–1748), שהצטרפו אל ניוטון ולייבניץ בחקירת הרעיונות החדשים של החשבון האינפיניטסימלי. שלושת בניו של יוהאן, יוהאן השני (1710–1790), דניאל וניקולאוס (1695–1726) היו מתמטיקאים; דניאל הוא מחלוצי ההידרודינמיקה. משלושת בניו של יוהאן השני, יאקוב (1759–1789), דניאל (1751–1834) ויוהאן השלישי (1744–1807), עסק במתמטיקה רק האחרון.

==עץ משפחה==

==קישורים חיצוניים==

* 

קטגוריה:מתמטיקאים שעל שמם כוכב לכת מינורי
קטגוריה:משפחות נוצריות
קטגוריה:מתמטיקאים שווייצרים
קטגוריה:בזל: היסטוריה
TV.com

TV.com היה אתר אינטרנט מבית תאגיד האינטרנט CNET אשר הכיל מסד נתונים מקיף על תוכניות טלוויזיה, סרטי טלוויזיה והתעשייה באופן כללי. מסד הנתונים באתר כלל מידע על טלוויזיה בעיקר מארצות הברית ובריטניה, אך כלל גם תוכניות מקנדה, אוסטרליה, ועוד מספר תוכניות אנימציה (אנימה) ממזרח אסיה, שזכו לגרסאות בארצות הברית.

באתר היה מידע על כל תוכנית טלוויזיה ממדינות אלה עם פירוט צוות התוכנית - שחקנים (ראשיים, קבועים או אורחים), מפיקים, במאים, תסריטאים וכו'. כמו כן היה מדריך פרקים לרוב הסדרות ולכל פרק היה עמוד משלו המכיל תקציר, פרטי טריוויה, שגיאות, ציטוטים, אזכורים, ביקורות גולשים ועוד. בנוסף, היו עמודים המוקדשים לשחקנים, ובהם ביוגרפיה, מידע כללי, פרטי טריוויה וציטוטים של השחקנים.
סמליל ישן שהיה בשימוש האתר
מאגר המידע של האתר התבסס כולו על תרומות של גולשים מכל העולם, שהיוו את קהילת האתר, שסיפקו את כל המידע הנמצא באתר. כמו כן, אותה קהילה היא זו שגלשה בפורומים של האתר, כתבה ביקורות על תוכניות ושחקנים ויצרה קשרים באופן פעיל, על ידי כתיבת בלוגים אישיים ועוד מאפיינים רבים של קהילת אינטרנט.

המניע העיקרי של הגולשים באתר לתרום מידע היה בראש ובראשונה השאיפה למאגר נתונים מקיף על הסדרות שהם אוהבים. בנוסף, הייתה מערכת של נקודות, פרסים (אייקונים) ורמות (Levels) אשר מוענקים על כל תרומה לאתר. כל גולש המוסיף כמות מידע מסוימת לתוכנית או לשחקן יכול להפוך ל"עורך" של אותו ערך, ועל ידי כך לנהל את התרומות של הגולשים האחרים ולתחזק את הערך. כל מידע אחר שנוסף לאתר (לפריט שאין לו עורך) נבדק על ידי צוות CNet, אותו צוות המתחזק את האתר ואחראי עליו.

אביו האינטרנטי של TV.com הוא האתר TVTome, אשר נקנה באפריל 2005 על ידי ענקית האינטרנט CNET, ושונה למתכונתו הנוכחית ב-13 ביוני 2005, למורת רוחם של גולשים שטענו כי האתר החדש נופל מקודמו.

האתר נסגר בתאריך 28 ביוני 2021.

== קישורים חיצוניים ==
* 

קטגוריה:מאגרי מידע
קטגוריה:אתרי אינטרנט שהושקו ב-2005
פיוניק ירוואן

מועדון הכדורגל פיוניק ירוואן (ארמנית: Ֆուտբոլային Ակումբ Փյունիկ) הוא מועדון כדורגל מהעיר ירוואן, בירת ארמניה.

==היסטוריה==
המועדון נוסד בשם הומנטמן ירוואן עם הקמת ליגת העל הארמנית בשנת 1992. בעונה הראשונה של הליגה זכה המועדון באליפות משותפת עם קבוצת שיראק. בעונת 1995/1996 שינתה הקבוצה את שמה לפיוניק ירוואן וזכתה באליפות השנייה שלה. בעונת 1996/1997 זכתה באליפות שנייה ברציפות ושלישית בסך הכל. למרות ההצלחה המקצועית בשנים אלו, המועדון נקלע לאחריהן לבעיות כלכליות. בעונות 1999 ו-2000 עוד שיחקה הקבוצה תחת השם קיליקיה אך לאחר מכן נסגרה.

בעונת 2001 הקבוצה הוקמה מחדש על בסיס מועדון ארמניקום ירוואן שעלה לליגה הראשונה ושינה את שמו לפיוניק ירוואן. המעדון נחשב על ידי התאחדות הכדורגל הארמנית לממשיך דרכו של המועדון המקורי. באותה עונה זכה המועדון באליפות שפתחה רצף של 10 אליפויות רצופות (מ-2001 עד 2010).

==משחקים באירופה==
הקבוצה הופיעה לראשונה באירופה בליגת האלופות בעונת 1997/1998. בשלב ההעפלה הראשון נפגשה הקבוצה עם MTK בודפשט והפסידה בשני משחקי הגומלין ולכן לא עלתה לשלב הבא.

הפעם הבאה בה השתתפה הקבוצה במפעל אירופי כלשהו היה בליגת האלופות בעונת 2002/2003, הקבוצה נפגשה בשלב ההעפלה הראשון עם טמפרה יונייטד הפינית וניצחה בשני משחקי הגומלין בתוצאות 0:4 ו־0:2. בשלב ההעפלה השני פגשה הקבוצה את דינמו קייב וסיימה משחק אחד בהפסד 4:0 ומשחק שני בתיקו 2:2 אך לא העפילה לשלב ההעפלה השלישי בגלל הפרש שערים עדיף לדינמו קייב.

הקבוצה הופיעה שנה לאחר מכן, בליגת האלופות בעונת 2003/2004 כאשר בשלב ההעפלה הראשון נפגשה עם קיי. אר. רייקיאוויק האיסלנדית וסיימה את המשחק הראשון בניצחון 0:1 ואת המשחק השני בתיקו 1:1 ועלתה בגלל הפרש שערים עדיף. בשלב ההעפלה השני נפגשה עם צסק"א סופיה והפסידה בשני המשחקים ולכן לא עלתה לשלב ההעפלה השלישי.

בעונת 2004/2005 השתתפה הקבוצה עוד פעם בליגת האלופות. בשלב ההעפלה הראשון נפגשה עם אף. קיי. פודבה המקדונית וניצחה אותה במשחק הראשון בתוצאה 1:3 ואת המשחק השני סיימה בתיקו 1:1 ולכן עלתה לשלב הבא בגלל הפרש שערים עדיף. בשלב ההעפלה השני נפגשה עם קבוצת שחטר דונצק והפסידה בשני משחקי הגומלין ולכן לא העפילה לשלב ההעפלה השלישי.

הקבוצה השתתפה בליגת האלופות גם בעונת 2005/2006, אז נפגשה כבר בשלב ההעפלה הראשון עם קבוצת פ.צ. האקה, עימה סיימה במשחק הראשון בהפסד 1:0 ובמשחק השני סיימו הקבוצות בתיקו 2:2 אך האקה עלתה שלב בגלל הפרש נקודות.

בעונת 2012/2013 שיחקה בפעם הראשונה בליגה האירופית. בסיבוב המוקדמות הראשון הפסידה לקבוצת זטה והודחה מהטורניר. בעונת 2013/2014 שיחקה בפעם השנייה בליגה האירופית. בסיבוב המוקדמות הראשון ניצחה את קבוצת טטקס טטובו. בסיבוב המוקדמות השני הפסידה לקבוצת ז'לגיריס וילנה והודחה מהטורניר.

==תארים==
* ליגת העל הארמנית:
** אליפות (16): 1992, 1996, 1997, 2001, 2002, 2003, 2004, 2005, 2006, 2007, 2008, 2009, 2010, 2015, 2022, 2024
* גביע הארמני:
** זכייה (8): 1996, 2002, 2004, 2009, 2010, 2013, 2014, 2015
* הסופר-קאפ הארמני:
** זכייה (8): 1998, 2002, 2004, 2005, 2007, 2008, 2010, 2011

==שחקנים מפורסמים==
* זורה הובאניסיאן
* המלט מחיטאריאן
* ארטבזד קרמיאן
* אדגר מנוצ'ריאן
* עמנואל אמבולה
*הנריך מחיתריאן

==קישורים חיצוניים==

* 

קטגוריה:קבוצות כדורגל ארמניות
קטגוריה:קבוצות כדורגל שהוקמו ב-1992
קטגוריה:ירוואן: ספורט
סטיוארט פרקוף

סטיוארט פרקוף (באנגלית: Stuart Z. Perkoff;
1934–1974) הוא משורר יהודי-אמריקאי.

סטיוארט פרקוף היה מהמשוררים הבולטים של התחייה השירית בארצות הברית, בשנות השישים, המכונה גם "תחיית דור הביט". פעילותו הספרותית התרחשה בעיקרה בשנות החמשים והששים בעיר ווניס, קליפורניה. הוא היה ידידם של יוצרים ידועים כגון צ'ארלס בוקובסקי, אלן גינזבורג, ריצ'רד בראוטיגן, לורנס פרלינגטי, ג'ק קרואק ואחרים. סטיוארט פרקוף היה קריין מצוין ולפי עדויות של בני הדור נשפי הקריאה שלו היו מרתקים.

סטיוארט פרקוף שאף להגיע למיצוי החוויות של החיים והאמנות, בין היתר על ידי שימוש בסמים ובאמצעים מעוררים אחרים. נראה שאיבד עצמו לדעת, לאחר שצרך מנות יתר של הסם הרואין. סטיוארט פרקוף פרסם כעשרה כרכי שירה, מהם שיצאו לאחר מותו המוקדם. שירים בודדים שלו תורגמו לעברית בידי עודד פלד, גיורא לשם, משה דור ואחרים.

== קישורים חיצוניים ==
*[http://www.virtualvenice.info/poets/perkoff.htm אתר אמריקאי על יצירותיו של פרקוף]

קטגוריה:משוררים אמריקאים
קטגוריה:משוררים יהודים
קטגוריה:אמריקאים שנולדו ב-1934
קטגוריה:אמריקאים שנפטרו ב-1974
ניק קרטר

ניקולס ג'ין "ניק" קרטר (באנגלית: Nickolas Gene "Nick" Carter; נולד ב-28 בינואר 1980) הוא זמר אמריקאי, המוכר בעיקר כחבר בלהקת הפופ "בקסטריט בויז".

==ביוגרפיה==
קרטר נולד בג'יימסטאון, ניו יורק. לאחר כמה שנים עברה המשפחה לטמפה, פלורידה. יש לו ארבעה אחים קטנים: בובי ג'יין, ליזלי, אנג'ל וארון.

===קריירה===
קרטר החל לשיר ולשחק בגיל צעיר. כאשר שמעה אותו אמו היא רשמה אותו לשיעורי ריקוד ופיתוח קול. בשנת 1990, השתתף קרטר בסרטו של ג'וני דפ "המספריים של אדוארד".
בשנת 1992 נבחן קרטר לתוכנית "מועדון מיקי מאוס" וללהקת הבנים האמריקנית בקסטריט בויז (Backstreet Boys). הוא לא נבחר מיד להיות חלק מהלהקה כיוון שאימו רצתה שיצטרף למועדון מיקי מאוס כדי שיוכל להמשיך ללכת לבית הספר. לאחר שבוע הוא נשאל לאן הוא רוצה להצטרף והוא בחר בבקסטריט בויז, והוצמד לו מורה פרטי במהלך סיבוב ההופעות.
בשנת 1996 זכתה הלהקה להצלחה באירופה, ושנה לאחר מכן גם בארצות הברית. בשנת 2001 יצאה הלהקה להפסקה בת שנתיים.

בשנת 2002, החליטה הלהקה לעזוב את חברת ההפקות שלהם "The Firm", אך קרטר בחר להישאר בחברה שתנהל את קריירת הסולו שלו והוציא קרטר את אלבומו הראשון שלו "Now Or Never", שהתאפיין בצלילי רוק ובאווירה פחות עליזה מאלבומי הפופ של הבקסטריט בויז. הוא גם התארח באלבומיו של אחיו הצעיר ארון קרטר.

ב-2003, החל קרטר לעבוד על אלבום הסולו השני שלו, אך ההקלטות בוטלו כיוון שהלהקה חזרה להקלטות באולפן.

בשנת 2006 כיכבו ארון, ניק ושלוש אחיותיהם בתוכנית המציאות "House of Carters" ששודרה בערוץ הבידור E ותיעדה את חייהם בבית ללא הורים.

בשנת 2010, חזר קרטר להקליט שיר חדשים לאלבום הסולו השני שלו, "I'm Taking Off" שיצא לאור ב-2 בפברואר 2011. אלבומו הגיע למקום ה-8 ביפן עם מכירות של למעלה מ-20,000 עותקים.

בשנת 2012, הוא התארח בסדרה "90210".

ב-2015, הופיע בעונה ה-21 של "רוקדים עם כוכבים" והגיע למקום השני.

בשנת 2020, השתתף בתוכנית "הזמר במסכה" בתור הקרוקודיל הוורוד והגיע למקום השלישי.

== חיים אישיים ==
ב-2003 הוא ניהל מערכת יחסים מתוקשרת עם הידוענית פריס הילטון. לאחר שנפרדו, הופיעה הילטון באירוע כשחבורות מכסות את גופה, ודיווחים בתקשורת האמריקאית טענו שקרטר הכה אותה, אם כי היא עצמה לא התייחסה לכך.

ב-2005 קרטר ואחיו ארון ניתקו קשר עם אמם שהייתה גם המנהלת האישית שלהם.

בדומה לחברו ללהקה אלכסנדר מקלין, גם קרטר הודה במאבק ממושך בהתמכרות לסמים ולאלכוהול. לדבריו, אבחון בעיה רפואית בלבו גרם לו להיגמל סופית ולפתח אורח חיים בריא יותר. ב-2013, הוא הוציא לאור את ספרו הראשון "Facing the Music And Living To Talk About It".

בינואר 2012 נפטרה אחותו לזלי ממנת יתר, בגיל 25.

בפברואר 2013 הכיר את לורן קיט, והשניים נישאו ב-12 באפריל 2014. באפריל 2016 נולד בנם, ובאוקטובר 2019 נולדה בתם.

בנובמבר 2022 נפטר אחיו ארון בגיל 34 ממנת יתר ובעיות נפשיות מורכבות.

==דיסקוגרפיה==
* 2002: Now or Never
* 2011: I'm Taking Off

==קישורים חיצוניים==

* 

==הערות שוליים==

קטגוריה:זמרים אמריקאים
קטגוריה:זמרי פופ אמריקאים
קטגוריה:חברי להקת בקסטריט בויז
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1980
אלפא פי אלפא

אלפא פי אלפא (באנגלית: Alpha Phi Alpha; בקיצור ΑΦΑ) היא אחווה בין-אוניברסיטאית הפועלת בעיקר בארצות הברית אך גם במדינות רבות נוספות, ולרוב מוכרת כאחווה הראשונה שהוקמה בידי אפרו-אמריקנים. 

==תולדותיה==
האחווה הוקמה ב-4 בדצמבר 1906, בקמפוס של אוניברסיטת קורנל, באית'קה, עיר בצפונה של מדינת ניו יורק שבארצות הברית. מייסדי האחווה - הנרי א. קאליס, צ'ארלס ה. צ'פמן, יוג'ין ק. ג'ונס, ג'ורג' ב. קלי, נתנאל א. מוריי, רוברט ה. אוגל וורטנר ו. טנדי, שכונו "שבעת התכשיטים" ("Seven Jewels"), קידמו את האחווה במהירות רבה, וכבר תוך שנה מייסודה של האחווה - בשנת 1907 - הסניף השני הוסמך והוכר רשמית באוניברסיטת הווארד שבעיר וושינגטון. החל משנת 1908, הסניף שבהווארד היווה אב טיפוס לשאר הסניפים. 

כדי לייצג את רעיונותיה, משתמשת האחווה בסמלים ומוטיבים ממצרים העתיקה אפילו יותר מאשר בסמלים אפריקאיים; סמליה העיקריים הם הפירמידות במצרים והספינקס הגדול של גיזה. 

לאלפא פי אלפא היסטוריה ארוכה ומפוארת. האחווה הצמיחה מקרבה מנהיגים ושירתה את הציבור בעת השפל הגדול, בזמן מלחמת העולם השנייה ובמהלך המאבק לשוויון זכויות בין האפרו-אמריקנים ללבנים של התנועה לזכויות האזרח של ארצות הברית. היא התמודדה עם בעיות כגון אפרטהייד, וסיפקה שירותים כגון מקומות לינה מסודרים, שירותים כלכליים, תרבותיים ופוליטיים שנגעו לשחורים בארצות הברית.

החל משנת 1945, היא נפתחה לבני כל הגזעים. בין בוגרי התנועה הבולטים ניתן למנות את מייסד NAACP ויליאם אדוארד בורגהרד דו בויז; ראש ממשלת ג'מייקה לשעבר, זוכה מלגת רודז, נורמן מנלי; זוכה פרס נובל לשלום, מרטין לותר קינג; סגן נשיא ארצות הברית, יוברט האמפרי (חבר לשם כבוד); האתלט ג'סי אוונס; השופט האפרו-אמריקני הראשון בבית המשפט העליון של ארצות הברית, ת'ורגוד מרשל; וראשי עיריית אטלנטה, ג'ורג'יה, מיינארד ג'קסון ואנדרו יאנג.

==כיום==
כיום מונה אחוות אלפא פי אלפא מעל ל-700 סניפים ביבשות ואזורים שונים: דרום אמריקה וצפונה, אפריקה, אירופה ואיי הודו המערבית. מעל 175,000 אנשים הוכרו כחברים באחווה. ארכיון האחווה נשמר במרכז המחקר "Moorland-Spingarn", אחד מהגדולים שבגופי התיעוד של החיים וההיסטוריה התרבותית של האפרו אמריקנים בארצות הברית.

האחווה עוסקת במפעלים פילנתרופיים יחד עם ארגוני צדקה ורווחה שונים, בהם ארגון הצופים של ארצות הברית ואגודות אחרות הדואגות לרווחת הקהילה. אנדרטת מרטין לותר קינג, אשר נחנכה בוושינגטון ב-2011, נמנית אף היא בין מפעליה של אלפא פי אלפא. 

האחווה נתקלת בקשיים ובעיות דומות לאלה של אחוות אחרות, ובשנת 2001 אף בוצעה השעיה לשנתיים בשל טקס חניכה משפיל באוניברסיטת המדינה של אוהיו.

==ראו גם==
*אלפא אפסילון פאי

== קישורים חיצוניים ==

=== רשמיים ===
* 
* [http://www.mlkmemorial.org/site/c.hkIUL9MVJxE/b.1286621/k.BD3C/Home.htm אתר הנצחה למרטין לותר קינג שהקימה האחווה] 

=== אחרים ===
* [http://rmc.library.cornell.edu/alpha/ חגיגת המאה של אחוות האלפא פי אלפא] - באתר אוניברסיטת קורנל
* [http://www.news.cornell.edu/stories/Nov05/APA_photos.html תמונות מחגיגת המאה, בשנת 2006] - באתר אוניברסיטת קורנל
* [http://politicalgraveyard.com/group/alpha-phi-alpha.html פוליטיקאים בוגרי האחווה]
* [https://web.archive.org/web/20070311064006/http://www.fortdesmoines.org/index.html מוזיאון דה מוין]
* [https://web.archive.org/web/20060819104628/http://www.brown.edu/Students/Alpha_Phi_Alpha/icons.html סמלי האלפא פי אלפא]

קטגוריה:ארגוני סטודנטים בארצות הברית
אנדרו מושן

אנדרו מושן (אנגלית: Andrew Motion; נולד ב-26 באוקטובר 1952), משורר אנגלי, עורך, ביוגרף ומסאי.

== חייו ==
אנדרו מושן, "משורר החצר" (Poet Laureate) הנוכחי (2006) בחצר המלוכה האנגלי, התמנה לתפקידו בשנת 1999 כאשר החליף את משורר החצר הנודע טד יוז. מושן למד באוקספורד, ובתום לימודיו הורה בכמה אוניברסיטאות ולימד גם כתיבה יוצרת. בד בבד עם הקריירה האקדמית שלו, ערך את מדורי השירה בכמה הוצאות ספרים ידועות באנגליה.

בשנת 1976 נתפרסמו שיריו הראשונים של אנדרו מושן, וזכו מיד להכרה רחבה באנגליה בעיקר, אך גם בארצות דוברות אנגלית אחרות.

בעת לימודיו פגש את המשורר היהודי-אנגלי פיליפ לארקין, ויחד יזמו כמה מפעלות שירה וכתיבה יוצרת. הוא כתב, בין השאר, ביוגרפיות מוערכות על המשוררים קיטס ופיליפ לארקין, וזכה לפרסים חשובים על כתיבתו השירית והביוגרפית.

אנדרו מושן פרסם עשרות כרכים של שירה, ביוגרפיות, מסות, אוטוביוגרפיה ונובלות. עד כה תורגמו לעברית רק מספר שירים בודדים משלו.

==לקריאה נוספת==
* שיחה עם אנדרו מושן (מראיין: יהודה ויזן). דחק, כרך טז, 2023. 

== קישורים חיצוניים ==

* [https://web.archive.org/web/20071001130129/http://www.contemporarywriters.com/authors/?p=auth76 אתר מקיף על חייו של אנדרו מושן ויצירתו]
* 

קטגוריה:משוררים בריטים
קטגוריה:עורכים ספרותיים
קטגוריה:ביוגרפים
קטגוריה:סגל אוניברסיטאות בממלכה המאוחדת
קטגוריה:סגל אוניברסיטת לונדון
קטגוריה:סגל אוניברסיטת אוקספורד
קטגוריה:חברי האגודה המלכותית לספרות
קטגוריה:סגל אוניברסיטת מזרח אנגליה
קטגוריה:אנגלים שנולדו ב-1952
1000 (מספר)

1000 (נכתב גם 1,000; במילים: אלף) הוא מספר טבעי, עוקב ל-999 וקודם ל-1001.

== במתמטיקה ==
*ברישום מדעי, אלף נכתב 1 × 10<sup>3</sup>.
*קידומת ה-SI לאלף היא "קילו".
*קיצור נוסף לאלף הוא האות k. דוגמה: 30,000 יכול להיכתב גם כ-k) 30k = קילו), אבל בתחום המחשבים k מציין את המספר 1,024.
*סכום 57 המספרים השלמים הראשונים של פונקציית אוילר הוא 1000.

== בזמן ==
*קוראים לתקופה בת אלף שנים בפשטות אלף (בלועזית: מילניום). שנת 1000 היא השנה האחרונה של האלף הראשון לספירה.

== בתרבות ==
שקיעה ב[[אלף האיים, על שמם קרוי הרוטב הפופולרי – רוטב אלף האיים]]
* תמונה שווה אלף מילים – אמרה המייחסת יכולת רבה להעברת מסרים באמצעות תמונות.
* המשפט "גם מסע של אלף מילין מתחיל בצעד אחד קטן", פתגם סיני המיוחס ללאו דזה.
* אלף נשיקות הוא שיר שכתב אבשלום פיינברג לרבקה אהרנסון.
* אלף כבאים הוא שיר שבוצע על ידי להקת דודה, נכתב על ידי גידי גוב ודני סנדרסון והולחן על ידי דני סנדרסון.
* אלף האיים – ארכיפלג הכולל 1,864 איים המצויים בגבול קנדה-ארצות הברית, על שמם נקרא רוטב בעל אותו שם.

==קישורים חיצוניים==

* 

קטגוריה:מספרים טבעיים
*
קרים קרימוב

קרים קרימוב (באזרית: Kərim Abbas Əli oğlu Kərimov, ברוסית: Керим Алиевич Керимов; 14 בנובמבר 1917 - 29 במרץ 2003), מדען טילים סובייטי, ממייסדי תעשיית החלל הסובייטית ובמשך שנים איש מרכזי בתוכנית החלל הסובייטית. חרף תפקידו החשוב, זהותו נשמרה בסוד מפני הציבור במשך רוב הקריירה שלו. הוא היה אחד מאדריכלי שרשרת ההצלחות הסובייטיות שהדהימו את העולם מתחילת שנות השישים של המאה ה-20 - משיגור האדם הראשון לחלל, יורי גגארין, ועד לתחנת החלל מיר ששוגרה ב-1986.
== ביוגרפיה ==
קרים קרימוב נולד למשפחה של מהנדס-טכנולוג בבאקו שבאזרבייג'ן. לאחר שסיים את לימודיו ב-1942 במכון התעשייתי אזרבייג'ן, המשיך קרימוב את לימודיו באקדמית חיל התותחנים דזרזינסקי, שם תכנן ופיתח מערכות טילים.

כמומחה בטכנולוגיית טילים, עבד קרימוב במלחמת העולם השנייה בבדיקת ובקבלת משגרי טילי הקטיושה המפורסמים. על עבודתו זכה באות הכוכב האדום. קרים קרימוב היה מעורב באירונאוטיקה הסובייטית מראשיתה. לאחר מלחמת העולם השנייה עבד קרימוב על תוכנית סובייטית לפיתוח טיל בליסטי בין יבשתי, וב-1960 הועלה לתפקיד ראש הדירקטוריון השלישי של הדירקטוריון המרכזי של טילים (GURVO) של משרד ההגנה הסובייטי שפיקח על שיגורי ניסוי סודיים. ביחד עם מומחי טילים נוספים, נשלח קרימוב לגרמניה ב-1946 במטרה לאסוף מידע אודות הטיל הגרמני V-2.

ב-1964 הפך קרימוב לראש הדירקטוריון המרכזי של כוחות החלל (TsUKOS) של משרד ההגנה ההגנה הסובייטי. בעקבות מותו של סרגיי קורוליוב ב-1966 מונה קרימוב ליושב ראש הסמכת המדינה על טיסות מאוישות ועמד בראש רשות זו במשך 25 שנה (1966–1991). הוא פיקח על כל שלב בפיתוח ובהפעלה של חלליות מאוישות וחלליות מחקר בלתי מאוישות.

כדוגמת חלוצי חלל סובייטים אחרים, סירבו הרשויות הסובייטיות במשך שנים לחשוף את זהותו של קרימוב לציבור. בשיגורי חלל ששודרו בטלוויזיה התמקדו המצלמות תמיד בקוסמונאוטים ולא באיש שלו דיווחו הקוסמונאוטים על נכונותם לבצע את המשימה. היות שקרימוב היה "גנרל עלום", הוא תמיד נחבא מצילומי המצלמות, ורק קולו שודר. שמו נותר חשאי עד תקופת ה"גלאסנוסט" בברית המועצות, וב-1987 הוא נזכר לראשונה בעיתון פראבדה.

לאחר פרישתו ב-1991 היה קרימוב יועץ עבור מרכז הבקרה הראשי של טיסות לחלל של סוכנות החלל הרוסית, וכתב את ההיסטוריה של תוכנית החלל הסובייטית ב"הדרך לחלל".

על תרומותיו לקידום התוכנית החלל הוא זכה פעמיים בפרס ברית המועצות ובפרס לנין

קרימוב מת ב-29 במרץ 2003 במוסקבה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תוכנית החלל הסובייטית
קטגוריה:תוכנית החלל הרוסית
קטגוריה:באקו: אישים
קטגוריה:זוכי פרס לנין
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:מקבלי עיטור הדגל האדום של העמל
קטגוריה:גנרלים סובייטים
קטגוריה:מהנדסים סובייטים
קטגוריה:סובייטים שנולדו ב-1917
קטגוריה:רוסים שנפטרו ב-2003
ג'ון ויליאם סטראט ריילי

ג'וֹן וִילִיאָם סְטְרָאט רֵיילִי, ידוע גם כלוֹרְד רֵיילִי (באנגלית: John William Strutt Rayleigh; 12 בנובמבר 1842 – 30 ביוני 1919) היה פיזיקאי בריטי שתרם רבות הן לפיזיקה תאורטית והן לפיזיקה ניסיונית. ריילי גילה את גז הארגון (ביחד עם ויליאם רמזי), הישג שבזכותו קיבל פרס נובל לפיזיקה בשנת 1904. נימוקי השופטים להענקת הפרס היו: "על הקביעה שלו את הצפיפויות של הגזים החשובים ביותר ועל הגילוי שלו את גז הארגון בהקשר של מחקרים אלו". כיהן כנשיא החברה המלכותית בשנים 1905–1908 וכדיקן אוניברסיטת קיימברידג' בשנים 1908–1919.

ריילי סיפק את הטיפול התאורטי הראשון בפיזור אלסטי של אור על ידי חלקיקים קטנים בהרבה מאורך הגל של האור, תופעה הנקראת כיום פיזור ריילי, ומסבירה מדוע השמיים כחולים. הוא תיאר וחקר גלי שטח רוחביים במוצקים, הנוצרים בעת רעידות אדמה (סוג של גלים סיסמיים), גלים שמכונים כעת "גלי ריילי". הוא תרם רבות למכניקת הזורמים, והציג וחקר לעומק מושגים רבים כגון מספר ריילי (פרמטר חסר ממדים המקושר להסעה טבעית), זרימת ריילי, אי יציבות ריילי-טיילור, אי-יציבות פלטו-ריילי וקריטריון ריילי ליציבות של זרימת טיילור-קואט. הוא ניסח גם את תאוריית הסירקולציה המסבירה את היווצרותו של עילוי אווירודינמי על כנף מטוס. באופטיקה, ריילי הציע קריטריון לרזולוציה זוויתית. הגזירה שלו את חוק ריילי-ג'ינס לקרינת גוף שחור קלאסית שיחקה מאוחר יותר תפקיד חשוב בהולדת מכניקת הקוונטים (קטסטרופת העל-סגול). ספרו של ריילי "תורת הקול" (1877) נחשב לטקסט קלאסי, והוא עדיין משמש כיום אקוסטיקאים ומהנדסים.

== חייו ==
ריילי נולד בלנגפורד גרוב, מחוז אסקס שבאנגליה. בשנת 1861 החל את לימודיו האקדמיים בטריניטי קולג' שבאוניברסיטת קיימברידג' וסיים את התואר השני ב-1868. לאחר לימודיו עבד בקולג' וב-1879 קודם לתפקיד פרופסור בכיר. בשנים 1905–1908 כיהן כנשיא החברה המלכותית.

ריילי נישא לאוולין בלפור, בתו של ג'יימס מיטלנד בלפור, חבר פרלמנט בריטי לשעבר, ולזוג נולדו שלושה בנים. ב-1873 נפטר אביו וריילי ירש את תוארו. על שמו נקראו מכתשים על הירח ועל מאדים וכן שיטת ריילי שהיא שיטת אנרגיה בתחום תורת האלסטיות.

מנת ריילי (Rayleigh quotient):
:<math>\ \omega^2= \frac{g\sum\limits_i W_iy_i}{\sum\limits_i W_iy_i^2}</math>

==ראו גם==
* זרימת ריילי
* משוואת ריילי-פלסט
* חוק ריילי-ג'ינס

==קישורים חיצוניים==

* [http://www.nobel-winners.com/Physics/john_william_strutt.html אודותיו]
* 
* 

קטגוריה:חברי האקדמיה המלכותית השוודית למדעים
קטגוריה:זוכי פרס נובל לפיזיקה
קטגוריה:מגלי יסודות כימיים
קטגוריה:פיזיקאים בריטים
קטגוריה:סגל אוניברסיטת קיימברידג'
קטגוריה:זוכי מדליית קופלי
קטגוריה:זוכי המדליה המלכותית
קטגוריה:נשיאי החברה המלכותית
קטגוריה:זוכי פרס נובל בריטים
קטגוריה:בוגרי בית הספר הארו
קטגוריה:זוכי מדליית דה מורגן
קטגוריה:זוכי מדליית אליוט קרסון
קטגוריה:זוכי מדליית רמפורד
קטגוריה:בוגרי טריניטי קולג' (קיימברידג')
קטגוריה:בוגרי איטון קולג'
קטגוריה:חברי בית הלורדים הבריטי
קטגוריה:חברי האקדמיה למדעים ולאמנויות של גטינגן
קטגוריה:בריטים שנולדו ב-1842
קטגוריה:בריטים שנפטרו ב-1919